**UBU i alle fag – hvorfor og hvordan?**

Danmarks Lærerforenings hus, Gårdscenen, Folkemødet 2025, kl. 12.30-13.15.

Danmarks Lærerforening, Skolelederforeningen, lærerstuderende, elever, mange politikere og forskere er enige: Der skal meget mere fokus på bæredygtighed i undervisningen. Hvorfor? Fordi det ikke bare er en aktuel grille, men en grundlæggende udfordring for vores samfund, som ikke går væk foreløbig og må på skoleskemaet på alle niveauer og i alle fag. Derfor skal bæredygtighed også være en central del af den såkaldte Fagfornyelse og de kommende fagplaner i grundskolen.

Men hvordan tænke og gøre det, mere konkret, uden at det bliver kedeligt og moraliserende, men tværtimod involverende og dannende? Det sætter vi fokus på til denne debat.

Kom og bidrag til udvikling af undervisning for bæredygtig udvikling (UBU) når Center for Grundskoleforskning arrangerer paneldebat med Dorte Lange (UBU-konsulent og forh. næstformand for Danmarks Lærerforening), Lene Hansen (lærer ved Højby skole), en endnu ikke navngivet repræsentant fra Danske Skoleelever samt Nikolaj Elf (professor på SDU og leder af Center for Grundskoleforskning).

Formen bliver deltagerinvolverende og dialogisk. Som tilhører/deltager opfordres I til at medbringe et artefakt fra Folkemødet eller anden sammenhæng – måske undervisning – som man kunne bruge som afsæt for hvordan og hvorfor bæredygtighed kan tænkes ind i undervisningen. Vi satser på at der kommer en masse spændende ting og ideer på bordet, som kan inspirere til videretænkning.